proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA ORZAMENTO 2023
ADMINISTRACIÓN LOCAL — Municipal — Vigo (Presupostos e cadros de persoal, 28/12/2022)

O Pleno do Concello de Vigo en sesión extraordinaria celebrada o 18 de novembro 2022, aprobou inicialmente o Orzamento Xeral da Entidade Local, o do seu Organismo Autónomo Administrativo dependente, Xerencia Municipal de Urbanismo e o anexo orzamentario das Fundacións: MARCO e CONVENTION BUREAU para o ano 2023. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o expediente someteuse a exposición pública por un prazo de 15 días hábiles contados a partires do seguinte á inserción do Edicto no Boletín Oficial da Provincia, sendo publicado no Boletín Oficial da Provincia de Pontevedra nº 222 do día 21 de novembro, comezando a súa exposición o día 22, e rematando o prazo da mesma o 14 de decembro de 2022. O Pleno do Excmo. Concello de Vigo, en sesión extraordinaria celebrada o 23 de decembro de 2022, aprobou con carácter definitivo o Orzamento Xeral do Concello, que deberá rexer durante o exercicio do ano 2023, así como o do seu Organismo Autónomo Administrativo Xerencia Municipal de Urbanismo e Anexos dos Orzamentos das Fundacións: MARCO e CONVENTION BUREAU así como os estados consolidados dos mesmos tal e como se achega. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. Orzamentos resumidos por capítulos Entidades con orzamento limitativo e Fundacións con orzamento estimativo.
Extracto das bases de participación na doazón de especies vexetais para a súa plantación en xardíns públicos da provincia de Pontevedra
ADMINISTRACIÓN LOCAL — Provincial — Deputación Provincial (Subvencións e axudas, 08/04/2022)

De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/619917) Todos os concellos, centros educativos, institucións ou asociacións e particulares, todos eles con xardíns abertos ao público, situados na provincia de Pontevedra. Cada beneficiario poderá presentar unha única solicitude por convocatoria. O obxecto destas bases é facer pública a convocatoria e regular o procedemento de concesión e xustificación para a doazón de especies vexetais, excedentes dos traballos de investigación en desenvolvemento na Estación Fitopatolóxica areeiro da Deputación de Pontevedra, especialmente do xénero Camellia, para a plantación nos concellos, centros educativos, institucións ou asociacións e particulares, todos eles con xardíns abertos ao público, da provincia de Pontevedra, coa finalidade de enriquecer a diversidade botánica e o patrimonio vexetal dos parques e xardíns da nosa provincia, mellorando a oferta turística e a paisaxe e preservando os valores ambientais que poidan verse afectados pola execución dos xardíns. Bases de participación na doazón de especies vexetais para a súa plantación en xardíns públicos da provincia de Pontevedra, aprobadas pola Resolución presidencial núm.2022002009, de 17 de marzo de 2022. Bases de execución do Orzamento provincial para o ano 2022 e demais lexislación aplicable. O prazo de presentación de solicitudes é dun (1) mes, contado a partir do día seguinte ao da publicación da convocatoria no Boletín Oficial da Provincia de Pontevedra (BOPPO). As bases estarán a disposición das persoas interesadas no Boletín Oficial da Provincia de Pontevedra (BOPPO) e en www.depo. gal. As solicitudes presentaranse obrigatoriamente por vía electrónica a través do formulario normalizado dispoñible na Sede electrónica da Deputación de Pontevedra (https://sede.depo. gal). Pontevedra, 31/03/2022 A presidenta da Deputación de Pontevedra, Demba Leoncio Gabanes
APROBACIÓN INICIAL DA MODIFICACIÓN DA BASE Nº 16 DAS B. E. O, ASÍ COMO DO ANEXO DE SUBVENCIÓNS DO ORZAMENTO 2021, NESTA DATA PRORROGADA NO EXERCICIO 2022
ADMINISTRACIÓN LOCAL — Municipal — Vilaboa (Subvencións e axudas, 07/06/2022)

O Pleno do Concello de Vilaboa, en sesión ordinaria celebrada o día 27/05/2022, acordou a aprobación inicial da modificación da Base nº 16 das BEO, así como do Anexo de Subvencións do Orzamento 2021, nesta data prorrogada no exercicio 2022, De acordo co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente o devandito Acordo. O alcalde, César Poza González (Sinatura dixital ao marxe)
APROBACIÓN DEFINITIVA EXPEDIENTE DE MODIFICACIÓN DE CRÉDITOS 1/2022–SUPLEMENTO DE CRÉDITO 1-2022
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 21/11/2022)

Transcorrido o prazo de exposición regulamentario (BOPPO nº 197 do 14.10.2022), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2022 (Modificación de créditos nº 1/2022), aprobado polo Xunta Veciñal, inicialmente, o 03.10.2022; e unha vez incluídas as incorporacións, transferencias e xeracións de créditos, ata a data, disponse a súa publicación no BOPPO. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ó abeiro do que preceptúa o 171 do RDL 2/2004. Pazos de Reis, documento asinado dixitalmente O Presidente Enrique Pérez Martínez
INVESTIGACIÓN TITULARIDADE CAMIÑO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 23/06/2022)

Aprobado por Acordo do Pleno de data 8 de xuño de 2022, o inicio do expediente de investigación da titularidade dun camino sito en Asnela, parroquia de Riofrío, que se inicia na estrada autonómica PO-252 de Mondariz a Moscoso, á altura do punto quilométrico 2+170, que presuntamente pertencen á Corporación Local incorporándose ao expediente cantos antecedentes e datos consten relativos a os camiños investigados, a efectos de determinar a titularidade correcta dos mesmos, de acordo co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo en o Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios do Concello de Mondariz, durante un mes. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal].
APROBACIÓN DEFINITIVA MODIFICACIÓN BASE DE EXECUCIÓN DO ORZAMENTO
ADMINISTRACIÓN LOCAL — Municipal — Gondomar (Presupostos e cadros de persoal, 07/09/2022)

O Pleno do Concello de Gondomar, en sesión ordinaria celebrada o día 26 de xullo de 2022 acordou aprobar inicialmente o expediente de modificación da Base de Execución 28 do Orzamento do ano 2022, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº 149 do 05 de agosto de 2022. Durante o prazo non se presentou ningunha reclamación ou alegación, polo que de conformidade co disposto no artigo 169.1 do Texto refundido da Lei reguladora das facendas locais, aprobado polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Documento asinado electrónicamente á marxe)
R. P DELEGANDO COMPETENCIAS DEPUTADO SANTOS HECTOR RODRIGUEZ NA DEPUTADA ANA LAURA IGLESIAS–VACACIONS 2-5XANEIRO2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/12/2022)

C. C./Sof. A Presidencia, en uso das facultades que lle confire a normativa local vixente, dita a seguinte Dada conta que o deputado provincial Raimundo Javier El Arnouk Lejardi vai a estar ausente por vacacións durante os días 2 ó 5 de xaneiro de 2023, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021, delegáronse as competencias en materia de COOPERACIÓN CÓS CONCELLOS e ASISTENCIA INTERMUNICIPAL (SAIM): Cooperación cós Concellos, Fondo local (Plan Concellos), Plans e Convenios de cooperación, Servizo de asistencia técnica a municipios e formación en Raimundo Javier El Arnouk Lejardi. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outra deputada, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que Raimundo Javier El Arnouk Lejardi ostenta, polo motivo da ausencia antes exposta.2.—Delegar durante os días 2 ó 5 de xaneiro de 2023, ambos inclusive, as citadas competencias na deputada, Ana Laura Iglesias González.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, Raimundo Javier El Arnouk Lejardi.4.—Esta Resolución surtirá efectos dende o día 2 de xaneiro de 2023, sen prexuízo da súa integra publicación no BOPPO e na páxina web. Asinada dixitalmente na data que figura á marxe Santos Héctor Rodríguez Díaz.- Ana Laura Iglesias González.- A todo o persoal desta Deputación (correo electrónico).- Gabinete Presidencia.- Páxina web.- Exemplar BOPPO.- Expediente Secretaría Xeral.-
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO MUNICIPAL DO MES DE XANEIRO DE 2022
ADMINISTRACIÓN LOCAL — Municipal — Cangas (Recadación, 03/01/2022)

A ALCALDÍA-PRESIDENCIA, mediante Resolución de data 28 de DECEMBRO de 2021, PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de XANEIRO de 2022, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 03 de xaneiro de 2022 e 04 de marzo de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN INICIAL MODIFICACIÓN DE CRÉDITO EXTRAORDINARIO 3/2022
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Presupostos e cadros de persoal, 07/04/2022)

De conformidade co artigo 177.2 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, exponse ó público o expediente de crédito extraordinario nº 3/2022 desta Xerencia Municipal de Urbanismo do Concello de Vigo (expediente 14306/407), aprobado inicialmente polo Pleno da Corporación na sesión ordinaria de data 30 de marzo de 2022, durante o prazo de quince días hábiles, que se contarán dende o seguinte ó da publicación deste edicto no BOP, durante os cales os interesados poderán examinalo e presentar reclamacións ante o Pleno. Considerarase definitivamente aprobado se durante o prazo citado non se presentasen reclamacións. Vigo, na data da sinatura electrónica María José Caride Estévez, Vicepresidente
ORDE DE EXECUCIÓN XESTIÓN DA BIOMASA VEXETAL DA PARCELA 1108117NH2210N RÚA CARBÓN-BAMIO
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 07/02/2022)

De acordo co artigo 44 da Lei 39/2015, de 1 de outubro, do procedemento administrativo común (LPAC), as notificacións que non se puideran practicar faranse por medio de anuncio no “Boletín Oficial do Estado”. Por iso, non sendo posible a notificación do acto que se indica a continuación, publícase o presente anuncio. Infórmase que o texto integro atópase a disposición das persoas interesadas, xunto ao resto da documentación do expediente na Xerencia de urbanismo, situada na Casa do Concello, Pza. Ravella núm.1, 4ª planta, Vilagarcía de Arousa, onde poderán examinalo, no prazo de dez días, contados desde o seguinte a publicación do presente edicto no BOE. Expediente Disciplina urbanística D4/22.- Resolución de Alcaldía, de 27/1/2022, pola que inicia un expediente de orden de execución aos herdeiros da persoa con DNI XXXXXXXXX, titulares da parcela con referencia catastral 1108117NH2210N, en rúa Carbón, Bamio, requiríndolles que, no prazo máximo de 15 días naturais, contados a partir do día seguinte a notificación desta resolución, procedan ao cumprimento do deber de desbroce da maleza, eliminación de eucaliptos, piñeiros e calquera especie arbórea sinaladas na disposición adicional terceira da Lei 3/2007. Vilagarcía de Arousa, 28/1/2022 O Alcalde Alberto Varela Paz
INVESTIGACIÓN INVENTARIO CAMIÑOS: CAMIÑO COCHO DA LOMBA, BAREDO, BAIONA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/04/2022)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño Cocho da Lomba-Baredo, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
EXPOSICIÓN PÚBLICA DO EXPEDIENTE DE MODIFICACIÓN DE CRÉDITOS NÚM.4/2022 DO ORZAMENTO DO EXERCICIO DE 2017, PRORROGADO PARA 2022
ADMINISTRACIÓN LOCAL — Municipal — Rodeiro (Presupostos e cadros de persoal, 02/09/2022)

O Pleno do Concello, na sesión extraordinaria celebrada o día 26 de agosto de 2022, acordou a aprobación inicial do expediente de modificación de créditos núm.4/2022 do orzamento do exercicio de 2017, prorrogado para 2022, na modalidade de suplemento de crédito a financiar con cargo ao remanente líquido de tesourería da liquidación do orzamento correspondente ao exercicio de 2021. En cumprimento do disposto no artigo 169.1, por remisión do artigo 179.4 do Texto Refundido da Lei reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran alegacións, o acordo considerarase definitivamente aprobado. Rodeiro, 26 de agosto de 2022 O alcalde (sinatura dixital) Rubén P. Quintá Quintá
UFD DISTRIBUCIÓN ELECTRICIDAD, S. A., PAGAMENTO DOS PREZOS XUSTOS PARA A EXECUCIÓN DO PROXECTO DENOMINADO REFORMA LMT TRO718 CT PROXECTADO FONTE DAS MOZAS
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 07/11/2022)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 2 de decembro de 2022, ás 12 horas, na casa do Concello de Vigo como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Vigo para a súa publicación no taboleiro de anuncios da casa do concello, e notificada individualmente aos afectados. Vigo, 13 de outubro de 2022 Xefe territorial Tomás Nogueiras Nieto
APROBACIÓN INICIAL EXPEDIENTE DE MODIFICACIÓN DE CRÉDITO Nº 26-2022 DO ORZAMENTO EN VIGOR, NA MODALIDADE DE SUPLEMENTO DE CRÉDITO Nº03-22
ADMINISTRACIÓN LOCAL — Municipal — Vilaboa (Presupostos e cadros de persoal, 11/11/2022)

O Pleno do Concello de Vilaboa, en sesión extraordinaria celebrada o día 07 de novembro de 2022, acordou a aprobación inicial do expediente de modificación de crédito nº 26-2022 na modalidade de suplemento de crédito (SC Nº 03-22), financiado con remanente líquido de tesouraría para gastos xerais De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente á información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o devandito prazo, poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente o devandito Acordo. O alcalde, César Poza González (Sinatura dixital ao marxe)
DH. A36.55468 COMUNIDADE DE REGADORES A GÁNDARA, CONCESIÓN DUN CAUDAL DE AUGA PROCEDENTE DOR REGO DE SANTA SUSANA CON DESTINO A REGA, CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 12/07/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 24 de maio de 2022 e como resultado do expediente incoado para o efecto, outorgouse á Comunidade de Regadores A Gándara unha concesión de 8845,86 m3 anuais de auga que procede do rego de Santa Susana, no lugar da Gándara, na parroquia de Perdecanai (Santa María) no concello de Barro (Pontevedra) con destino a rega. Santiago de Compostela, 14 de xuño de 2022 O xefe do Servizo de Tramitación Técnico-Administrativa do Dominio Público Hidráulico Hans Jorgen Antonia Natividad Amenal Saunier
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DE VENDA AMBULANTE DO 2º TRIMESTRE DE 2022
ADMINISTRACIÓN LOCAL — Municipal — Cangas (Recadación, 16/06/2022)

A ALCALDÍA-PRESIDENCIA, mediante Resolución de data 8 de xuño de 2022, RESOLVEU PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao 2º trimestre do exercicio 2022. SEGUNDO: Establécese o período voluntario de cobranza entre os días 1 de xullo e 30 de agosto de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
CONVOCATORIA ASEMBLEA ORDINARIA
SECCIÓN NON OFICIAL —  — Comunidad de Regantes de Frades (Outros documentos, notificacións e informacións públicas, 17/11/2022)

Victoria Alexandra Reda Sottile, con DNI XXXXXXXXX, presidente da Comunidad de Regantes de Frades, pola presente convoco a Xunta Xeral Ordinaria, que se celebrará: DIA: 18/12/2022as 17:00 en primeira e as 18:00 horas, en segunda convocatoria LUGAR: Casa Cultural de Frades en Mondariz (Pontevedra). 1. Revisión e aprobación, de Memoria Anual 2022.2. Exame e aprobación, se é o caso, dos orzamentos de ingresos e gastos para o exercicio 2022.3. Eleccións de membros da comunidade.4. Rogos e preguntas. En Mondariz, a 10 de novembro de 2022 Firmado: Alfonso Bello Avelar
APROBACIÓN INICIAL DO ORZAMENTO MUNICIPAL PARA O EXERCICIO 2023.
ADMINISTRACIÓN LOCAL — Municipal — Rosal, O (Presupostos e cadros de persoal, 29/11/2022)

Aprobado inicialmente polo Pleno do Concello en sesión celebrada o día 24 de novembro de 2022 o Orzamento Municipal para o exercicio 2023, xunto coas Bases de Execución do mesmo, o Cadro de Persoal e demais documentación, exponse ao público durante o prazo de quince días, a fin de que os interesados poidan examinalo e presentar reclamacións e alegacións ante o Pleno, conforme o artigo 169 do RD-L 2/2004, que aproba o Texto Refundido da Lei Reguladora das Facendas Locais. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A alcaldesa — Ánxela Fernández Callís.
APROBACIÓN INICIAL MODIFICACIÓN 16/2022 SUPLEMENTO DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 08/06/2022)

O Pleno desta Corporación, en sesión ordinaria celebrada o día 31 de maio de 2022, acordou a aprobación inicial do expediente de modificación orzamentaria nº16/2022 mediante suplemento de crédito, financiado con remanente de tesourería para gastos xerais, polo que, de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométese o expediente administrativo a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. A modificación orzamentaria considerarase definitivamente aprobada se durante o citado prazo non se presentaran reclamacións en contra da mesma, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde, Luciano Sobral Fernández
APROBACIÓN DA OFERTA DE EMPREGO PÚBLICO 2021
ADMINISTRACIÓN LOCAL — Municipal — Marín (Oferta de emprego público, 07/01/2022)

A Xunta de Goberno Local do Concello de Marín, na súa sesión ordinaria de 29 de decembro de 2021, no exercicio das competencias delegadas por Resolución de Alcaldía de data 19/06/2019, publicada no BOPPO nº 127, de data 04/07/2019, aprobou por unanimidade a Oferta de Emprego Público do Concello de Marín correspondente ao exercicio 2021, composta polas seguintes prazas: 1.- Funcionario de carreira: Quenda libre 2.- Funcionario de carreira: Promoción interna Asdo. María Ramallo Vázquez ALCALDESA-PRESIDENTA
DELEGACIÓN DE FUNCIÓN DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 04/02/2022)

Por Resolución desta Alcaldía do día da data dispúxose a delegación na Alberto Enrique Gourari Stirling das funcións da Alcaldía durante o periodo en que me atope ausente, esto é, do 31 de xaneiro ao 11 de febreiro de 2022, por ausencia deste titular. Vilagarcía de Arousa, na data da sinatura electrónica. O Alcalde–Presidente Asdo/ Alberto Varela Paz Sinatura dixitalizada
NOMEAMENTO FUNCIONARIO DE CARREIRA PARA CUBIR PRAZA DE POLICÍA LOCAL
ADMINISTRACIÓN LOCAL — Municipal — Mos (Persoal, oposicións, 11/04/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público, por Resolución desta Alcaldía núm.2022-0415 de data 29 de marzo de 2022, e a proposta do tribunal cualificador do proceso selectivo convocado, para cubrir a praza de POLICÍA LOCAL FUNCIONARIO/A DE CARREIRA POR MOBILIDADE (OEP 2021), faise público o nomeamento de: FLORESCU NITOI, ROSA MIRIAN con D. N. I. nº ***64.07**, como funcionario de carreira, coa denominación de POLICÍA LOCAL, polo sistema de mobilidade, integrada no grupo C, subgrupo C1, da escala de administración especial, subescala de servizos especiais. O que se fai público para xeral coñecemento. En Mos, a 04 de abril de 2022 A alcaldesa – presidenta Nidia María Arévalo Gómez (Documento asinado electronicamente á marxe)
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 16/2022–CRÉDITO EXTRAORDINARIO 4/2022 E SUPLEMENTO DE CRÉDITO 2/2022
ADMINISTRACIÓN LOCAL — Municipal — Rosal, O (Presupostos e cadros de persoal, 14/07/2022)

Expediente: Modificación de crédito nº 16/2022–CRÉDITO EXTRAORDINARIO 4/2022 E SUPLEMENTO DE CRÉDITO 2/2022 (Expte. advo. nº 711/2022) Trámite: Anuncio de aprobación definitiva O Pleno deste Concello, en sesión ordinaria celebrada o día 26/05/2022, aprobou inicialmente o expediente de modificación de crédito nº 711/2022 mediante CRÉDITO EXTRAORDINARIO E SUPLEMENTO DE CRÉDITO por un importe de 33.354,76 euros financiado con cargo a RLTGX. Durante o período de exposición ao público (BOPPO nº 106 de 03/06/2022) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2022 é de 7.036.417,24 euros de gastos e 7.036.417,24 euros de ingresos, sendo o novo importe distribuído por capítulos o seguinte:
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO CORRESPONDENTES AO 2º TRIMESTRE DE 2022
ADMINISTRACIÓN LOCAL — Municipal — Vilanova de Arousa (Recadación, 11/08/2022)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, coeficiente de vertedura e saneamento, correspondente ao 2º trimestre de 2022, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e ao coeficiente de vertedura, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 4 de outubro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, na data da sinatura electrónica O SR. ALCALDE Asdo./ Gonzalo Durán Hermida
OFERTA DE EMPREGO PÚBLICO 2022, EXTRAORDINARIA POR ESTABILIZACIÓN DO EMPREGO TEMPORAL
OUTRAS ENTIDADES —  — Patronato municipal Beiramar (Oferta de emprego público, 31/05/2022)

Expediente núm.: 48/2021 Procedemento: Selección de Persoal e Provisión de Postos Asunto: Oferta de Emprego público 2022 (OEP2022) Documento: Anuncio Trámite: Publicación da Oferta de Emprego público 2022 (OEP2022): Ordinaria correspondente a estabilización de Emprego temporal do Patronato Municipal Beiramar-Concello de Moaña Mediante Resolución do Presidente núm.2022-0041 de 25 de maio de 2022, aprobouse a seguinte Oferta de emprego público de estabilización de emprego temporal para o exercicio 2022, coa especificación das prazas relacionadas xunto coa súa denominación e clasificación: O que publica en comprimento do ordenado na resolución de aprobación da mesma. Contra este acordó, que pon fin á vía administrativa, poderá interponerse recurso potestativo de reposición ante a Xunta de Goberno Local no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administración públicas, ou ben directamente o recurso contencioso-administrativo ante o Xulgado do Contencioso-administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigo 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interponerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interponer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interponer calquera outro recurso que as persoas interesadas estimen procedente conforme a Dereito. O Presidente do Patronato Municipal Beiramar DOCUMENTO ASINADO ELECTRONICAMENTE
DELEGACIÓN DA ALCALDÍA NO TENENTE DE ALCALDE CONSTANTINO CORDAL RODRÍGUEZ OS DÍAS 22 E 23 DE XUÑO DE 2022
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/07/2022)

Tendo que ausentarme da localidade os días 22 e 23 de xuño, sustituirame durante a miña ausencia, actuando como Alcalde accidental, o Eduardo Vinicio Javier Carmelo Zhigui Balaguera D. Constantino Cordal Rodríguez. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.- Nomear Alcalde accidental ao Eduardo Vinicio Javier Carmelo Zhigui Balaguera D. Constantino Cordal Rodríguez, os días 22 e 23 de xuño, que desempeñará as funcións da Alcaldía nesa data.2º.- Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e aos oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DO PREZO PÚBLICO POLA PRESTACIÓN DOS SERVIZOS DE AXUDA NO FOGAR CORRESPONDENTE AO MES DE XANEIRO DE 2022
ADMINISTRACIÓN LOCAL — Municipal — Porriño, O (Recadación, 01/06/2022)

Pola Alcaldía do concello do Porriño aprobouse en data 24 de MAIO de 2022 o decreto número 2022-1218 cuxa parte resolutiva di: “ Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia, correspondente ao mes de xaneiro, e polo importe total de 8794, 05€ pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. (.)” Así o manda e asina dixitalmente no Porriño na data indicada á marxe.
DELEGACIÓN DE CONCELLEIRO PARA CELEBRAR CERIMONIA CIVIL.
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 30/11/2022)

En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil e do establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais, esta Alcaldía adoptou en data 18 de agosto de 2021 a seguinte RESOLUCIÓN: Delegar puntualmente no Sergio Aurelio Caparro Wildman Dª. Teresa Tellado Álvarez, a súa atribución para a autorización do matrimonio civil entre Antonia Juliana Garcia Lozano Solanas con DNI ***974** e D. Levent Anthony David Matllo Seta DNI ***9147** o día 10 de novembro 2022, ás 12:00 horas, no Salón de Plenos do Concello, sita no municipio de Mondariz Balneario. Mondariz Balneario, na data reflectida á marxe. Asdo.: O Alcalde. Jose Antonio Lorenzo Rodríguez.
PROCESO SELECTIVO BOLSA EMPREGO CONSERXES
ADMINISTRACIÓN LOCAL — Municipal — Baiona (Persoal, oposicións, 10/08/2022)

Por Resolución de Alcaldía núm.2022-1337 de data 01/08/2022, aprobáronse as bases e a convocatoria para a contratación dun conserxe de Colexio e a creación dunha bolsa de emprego de conserxes, mediante contrato laboral de interinidade e, polo sistema de concurso-oposición. Na sede electrónica http://baiona.sedelectronica. gal e, no Taboleiro de Anuncios do Concello aparecen integramente publicadas as bases que deben rexer a convocatoria para a contratación da praza e a creación da bolsa de emprego. O prazo de presentación de solicitudes será de quince días hábiles a contar desde o día seguinte á publicación deste anuncio. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello http://baiona.sedelectronica. gal e, no Taboleiro de Anuncios, para maior difusión. En Baiona, na data que figura na sinatura dixital. O Alcalde. Ado.: Allegra Borquez Zayets.
CONVOCATORIA E BASES REGULADORAS DO PROCESO SELECTIVO PARA ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Entidade Local Menor de Bembrive (Vigo) (Persoal, oposicións, 30/12/2022)

Mediante Resolución de Alcaldía Pedanía do 22.12.2022, ao abeiro do proceso de estabilización do emprego temporal na Entidade Local Menor de Bembrive (disposicións adicionais 6ª e 8ª da Lei 20/2021, de 28 de decembro), aprobáronse as bases xerais e específicas e a convocatoria para a provisión dunha praza de Administrativo a tempo completo mediante o sistema de concurso, cuxas características, bases e anexo 1 se encontran publicadas no Taboleiro de Anuncios tanto físico como electrónico da Entidade Local Menor de Bembrive: https://bembrive.org/elm-bembrive-taboleiros / outros Bembrive, na data da sinatura electrónica, A Alcaldesa Pedánea, Iker Alejandro Puyane Garcia Legaz
RELACIÓN DEFINITIVA DE PERSOAS ASPIRANTES ADMITIDAS E EXCLUÍDAS, DESIGNACIÓN DO TRIBUNAL CUALIFICADOR, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DUN POSTO DE TÉCNICO/A DE ADMINISTRACIÓN (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 27/05/2022)

Expediente 2021060059 Asunto Relación definitiva de persoas aspirantes admitidas e excluídas, designación do tribunal cualificador, data da súa constitución e da realización do primeiro exercicio do proceso selectivo dun posto de Técnico/a de administración correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N ) Trámite Aprobación da relación definitiva de persoas aspirantes admitidas e excluídas, designación do tribunal cualificador, data da súa constitución e da realización do primeiro exercicio
R. P. DELEGANDO COMPETENCIAS DEPUTADO GREGORIO AGIS NA DEPUTADA ANA LAURA IGLESIAS -VACACIONS 2-5XANEIRO2023
ADMINISTRACIÓN LOCAL — Provincial — Deputación Provincial (Persoal, oposicións, 23/12/2022)

C. C./Sof. A Presidencia, en uso das facultades que lle confire a normativa local vixente, dita a seguinte Dada conta que o deputado provincial Cathaisa Brett Argeseanu vai a estar ausente por vacacións durante os días 2 ó 5 xaneiro de 2023, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 (núm.2021005595), delegáronse as competencias en materia de “INFRAESTRUTURAS e VÍAS PROVINCIAIS: Infraestruturas viarias de titularidade provincial, Urbanización de vías provinciais de carácter urbano para a súa posterior transferencia aos Concellos” en Celia Antonia Retortillo Montori. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outra deputada, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Cathaisa Brett Argeseanu ostenta, polo motivo da ausencia antes exposta.2.—Delegar durante os días 2 ó 5 de xaneiro de 2023, ambos inclusive, as citadas competencias na deputada, Ana Laura Iglesias González.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, Cathaisa Brett Argeseanu.4.—Esta Resolución surtirá efectos dende o día 2 de xaneiro de 2023, sen prexuízo da súa integra publicación no BOPPO e na páxina web. Asinada dixitalmente na data que figura á marxe Gregorio Luis Agís Gómez.- Ana Laura Iglesias González.- A todo o persoal desta Deputación (correo electrónico).- Gabinete Presidencia.- Páxina web.- Exemplar BOPPO.- Expediente Secretaría Xeral.-
AXUDAS OUTORGADAS Ó ABEIRO DAS BASES REGULADORAS DO PROGRAMA DE AXUDAS EXTRAORDINARIAS DE EMERXENCIA “REACTIVA II”
ADMINISTRACIÓN LOCAL — Municipal — Tui (Subvencións e axudas, 11/03/2022)

Que dando cumprimento ao artigo 18 da Lei 38/2003, de 17 de novembro, Xeral de subvencións, faixe pública a relación de axudas outorgadas, por acordo da Xunta de Goberno Local de data 19-11-2021, ó abeiro das “Bases Reguladoras do Programa de Axudas Extraordinarias de Emerxencia “Reactiva II”, dirixidas ao Mantemento do Tecido Empresarial do Concello de Tui”, publicadas no Boletín Oficial da Provincia de Pontevedra núm.88 do 11 de maio de 2021 e financiadas pola Deputación de Pontevedra, ao abeiro do Plan Concellos Liña 2 “Financiamento dunha liña de axudas para os sectores máis afectados pola pandemia”. Mándao e asínao o sr. Alcalde de Tui. Documento asinado dixitalmente á marxe.
DH. W36.84004, SOLICITUDE DE MIGUEL ÁNGEL FERNÁNDEZ JUL DE AUTORIZACIÓN DE OBRAS PARA VIVENDA UNIFAMILIAR, CON PISCINA E PECHE DE PARCELA NA PARROQUIA DE BELUSO(SANTA MARIA), CONCELLO DE BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/05/2022)

As obras solicitadas consisten na construción de vivenda unifamiliar, piscina e peche na parcela catastral 36004A009000070000QF; a unha distancia mínima de 64,7 m dun regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
DESAFECTACIÓN DO DOMINIO PÚBLICO DE VEHÍCULOS MUNICIPAIS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 07/04/2022)

O Pleno municipal do Concello do Grove en sesión desenvolvida o 28 de marzo de 2022 adoptou os seguintes acordos: “PRIMEIRO.- Aprobar provisionalmente a desafectación dos bens mobles que figuran a continuación, modificando a súa cualificación de ben de dominio público a ben de carácter patrimonial. SEGUNDO.- Expoñer ao Público o expediente no Boletín Oficial da Provincia e no taboleiro de anuncios do Concello durante o prazo dun mes, para que os interesados presenten as alegacións que estimen oportunas, e no caso de que non se presentase ningunha alegación elevarase este acordo a definitivo. TERCEIRO.- Cando o presente acordo sexa definitivo, deberá realizarse o acto de recepción formal dos bens mobles que foron desafectados, de conformidade co artigo 8.3 do Real Decreto 1372/1986, do 13 de xuño, polo que se aproba o Regulamento de Bens das Entidades Locais”. O que se fai público aos efectos de que durante o prazo dun mes, a contar dende a publicación do presente edito no Boletín Oficial da Provincia de Pontevedra, os interesados poidan presentar no rexistro xeral do Concello do Grove ou a través da sede electrónica con enderezo electrónico: https://concellodogrove.sedelectronica. gal, as alegacións que estimen oportunas. O Alcalde, Jose A Cacabelos Rico Documento asinado electronicamente